open-index/open-wikipedia-markdown huggingface dataset:
Storflamingo

**Storflamingo** har flere betydninger. Dette skyldes at de to store flamingoene tidligere ble regnet som underarter av samme art. Nå regner imidlertid de fleste dem som separate arter. Imidlertid hefter tilnavnet fortsatt ved begge artene.

* Rosenflamingo (*Phoenicopterus roseus*), Eurasia og Afrika
* Rødflamingo (*Phoenicopterus ruber*), Amerika
No Place In Heaven

***No Place In Heaven*** er det fjerde studioalbumet av Mika og ble utgitt 15. juni 2015 av Casablanca Records.

## Sporliste
# «Talk About You»
# «All She Wants»
# «Last Party»
# «Good Guys»
# «Oh Girl You're The Devil»
# «No Place In Heaven»
# «Staring At The Sun»
# «Hurts»
# «Good Wife»
# «Rio»
# «Ordinary Man»

### Spesialversjon
**CD 1:**
# «Talk About You»
# «Good Guys»
# «L'amour Fait Ce Qu'll Veut»
# «All She Wants»
# «Last Party»
# «Les Baisers Perdus»
# «No Place In Heaven»
# «Staring At The Sun»
# «Hurts»
# «Boum Boum Boum»
# «Good Wife»
# «J'ai Pas Envie»
# «Oh Girl You're The Devil»
# «Ordinary Man»
# «Je Chante»
# «Tant Que J'ai Le Soleil»
# «Hurts» - Remix
# «Beautiful Disaster»
# «Feels Like Love»

**CD 2:**
# «Toy Boy» - Orchestra Version
# «Grace Kelly»
# «Underwater»
# «Boum Boum Boum»
# «Relax (Take It Easy)»
# «Last Party»
# «Origin of Love»
# «Happy Ending»
# «Over My Shoulder»
# «Good Guys»
# «Rain»
# «Any Other World»
# «Love Today»
# «Elle Me Dit»

## Referanser


## Eksterne lenker
* 
*No Place In Heaven på Spotify
Sauropterygia

**Sauropterygier** («øglefinner») er en gruppe marine krypdyr som levde for 247-65 millioner år siden fra trias til kritt. De inkluderte svaneøgler, nothosaurer, pistosaurer, pachypleurosaurer og placodonter. Sauropterygiene utviklet seg fra landkrypdyr rett etter perm-trias utdøingen og de dominerte havene i trias, jura og kritt. De var diapsider og de hadde fire luffer.

Dessverre døde alle sauropterygier ut i trias-jura masseutryddelsen, unntatt svaneøglene. Det fantes store plesiosaurer i jura og tidlig kritt, f.eks Liopleurodon som kunne ble 10 meter og noen pliosaurer kunne ha vært 18 meter lange. I begynnelsen av sen kritt; døde i fiskeøglene ut og plesiosaurer ble sterkt redusert i antall og plesiosaurene med kort hals (pliosaurene) døde også ut og var erstattet av mosasaurene.

For 80 millioner år siden var det plesiosaurer som hadde kjempelange hals, og den største av disse plesiosaurene var Elasmosaurus. Svaneøglene, som var de siste sauropterygiene, døde ut for 65 millioner år siden sammen med dinosaurene, mosasaurene, ammonitter  belemnittene og flyveøglene og da ble hele gruppen av Sauropterygia utryddet.

## Eksterne lenker
*
Paris-deklarasjonen

**Paris-deklarasjonen** ble undertegnet i Paris 16. april 1856, i forbindelse med Parisfreden som avsluttet Krimkrigen. Avtalen ble undertegnet av Frankrike, Preussen, Russland, Storbritannia og Østerrike, mens andre stater som Norge og Sverige sluttet seg til senere.

Avtalen inneholder følgende bestemmelser:

1.     Avskaffelsen av kaperi (Fransk: *la course est et demeure abolie*).

2.     Nøytrale flagg beskytter fiendtlig gods unntatt krigskontrabande.

3.     Nøytralt gods under fiendtlig flagg, bortsett fra krigskontrabande, kan ikke beslaglegges.

4.     En blokade skal, for å være gyldig, opprettholdes av en styrke som er tilstrekkelig til å hindre adgang til fiendes kyst.

Avtalen har hatt stor betydning i folkeretten.

## Referanser


## Kilder
* Artikkelen er en oversatt kopi av «Paris-Søretsdeklarationen» i *Salmonsens konversationsleksikon*, 2. udgave, bind XVIII, 1924, s. 904
Thalattosauria

**Thalattosaurer** er en gruppe diapside krypdyr som levde i havet og var marine. De blomstret opp og døde ut i trias. De fleste var mellom 1 og 2,5 meter lang, mens noen var 5 og 7 meter lange. Thalattosaurene spiste fisk og andre dyr. De døde ut i trias-jura masseutryddelsen for 200 millioner år siden. Den største thalattosauren var Clarazia som var 7,5 meter lange. Liksom nothosaurene, hadde thalattosaurene bein istedenfor finner. De brukte de fire beinene til å svømme med. Thalattosaurene var gode svømmere i trias liksom fiskeøglene.

## Eksterne lenker
*
New England (Nord-Dakota)

**New England** er en by i Nord-Dakota i USA. Det ligger i  fylket Hettinger County og ved folketellingen i 2010 hadde byen 600 innbyggere.

New England ble grunnlagt i 1887 av nybyggere fra New England-statene nordøst i USA og fikk navn etter deres hjemsted.

## Referanser
Sjøoffiser og samfunnsbygger

***Sjøoffiser og samfunnsbygger*** er en bok utgitt til 100-års jubileet til Vernepliktige Sjøoffiserers Forening den 23. februar 1995. Forfattere er Kjell Arne Bratli og Øivind Schau. Foreningens høye beskytter, kong Harald, skrev hilsen. Generalinspektøren for Sjøforsvaret, kontreadmiral Kjell A. Prytz, skrev hilsen og forsvarsminister Jørgen Kosmo åpnet tabula gratulatoria.

Boken omhandler Marinens vernepliktige sjøoffiserer, utdannet ved Sjøkrigsskolens nederste avdeling, og følger flere av dem som etter å ha trådt ut i det sivile samfunn, satte store spor etter seg. Vernepliktige Sjøoffiserers Forening ble stiftet 23. februar 1895 og nedlagt 23. februar 2016.

## Eksterne lenker
*  Digitalisert av Nasjonalbiblioteket 
* Sjømilitære artikler
* Portrettintervju av Bratli i Forsvarets forum
* Sjømilitære Samfund
* Marinens tekniske skole
Williston (Nord-Dakota)

**Williston** er en by i Nord-Dakota i USA. Det er administrasjonssenter for fylket Williams County. Ved folketellingen i 2010 hadde byen 14 716 innbyggere. Som følge av oljeboomen i Nord-Dakota etter utnyttelsen av Bakken-formasjonen har befolkningen i Williston økt kraftig og den har hatt en antatt befolkning på mellom 60- og 70&nbsp;000.

Williston ble grunnlagt i 1886 etter at jernbanen ble ført frem. Byen ble oppkalt etter D. Willis James av hans venn James Hill som var styremedlem i Great Northern Railroad.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Half Century Nunatak

**Half Century Nunatak** er en markant nunatak, med en høy og bratt østlig skrent, 4 nautiske mil nord for Dismal Buttress på vestsiden av den øvre Shackletonbreen i Antarktis. Den ble navnsatt av den sørlige geolog-gruppen fra New Zealand (1961–62) som nær denne nunatak, feiret 50-årsjubileet for da Roald Amundsen nådde Sydpolen.

## Referanser
Dickinson (Nord-Dakota)

**Dickinson** er en by i Nord-Dakota i USA. Det er administrasjonssenter for fylket Stark County og ved folketellingen i 2010 hadde byen 17 787 innbyggere. Som følge av Oljeboomen i Nord-Dakota etter utnyttelsen av Bakken-formasjonen har befolkningen i Dickinson økt kraftig og sammen med Williston har den vært en av USAs raskest voksende byer.

Byen ble grunnlagt under navnet Pleasant Valley Siding i 1882 etter at jernbanen var ført frem til stedet i 1880. I 1883 ble stedet omdøpt til Dickinson etter handelsmannen H. L. Dickinson.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Tangmelde

**Tangmelde** (*Atriplex prostrata*) er en ettårig urt i amarantfamilien. Den er ganske lav, med krypende eller opprette stengler. Bladene sitter motsatt, er litt kjøttfulle, med tannete kant og er av og til melete; basalflikene sitter i rett vinkel med bladstilken. Blomstene sitter i en ganske tett blomsterstand med blad i nedre del. Fruktforbladene er trekantede og tannete.  

Planten vokser på strandenger ved brakkvann og på sand og grus over flomålet. Den kan også finnes i innlandet på dyrket mark, langs vegkanter og i hager og brakkmark. Arten er utbredt i hele Europa unntatt Island, Færøyene og Svalbard. Den finnes også på steppene i Sentral-Asia og ved middelhavskysten i Nord-Afrika og Sørvest-Asia. I Norge er den vanlig langs hele kysten, men er litt sjeldnere i Finnmark.

## Litteratur
* 
* 
* 


Atriplex latifolia.jpg|Vekstform
Atriplex prostrata blatt.jpeg|Blad
Atriplex prostrata frucht.jpeg|Frukt
Atriplex prostrata seeds atpr 001 php.jpg|Frø


## Eksterne lenker
* 
*
Blå grotte

En **blå grotte** er en delvis vannfylt grotte, som en ofte kan dra inn i med båt. Når vannet er dypt vil sollyset reflekteres og filtreres gjennom vannsøylen og få en blågrønn farge, og stundom bli asurblått. 

Kjente blå grotter rundt om i verdenen er: 
* Den blå grotten på Biševo, en grotte på øya Biševo i Kroatia.
* Den blå grotten på Capri, en grotte på øya Capri i Italia.
* Den blå grotten på Kastelorizo, en grotte på øya Kastelorizo i Hellas
* Den blå grotten på Malta, en grotte på Malta
* Grotten dello Smeraldo, en grotte på Amalfikysten i Italia. 

## Kilder
*
Jekselen

**Jekselen** er med 1&nbsp;405 moh det høyeste fjellet på en liten rygg sju nautiske mil øst-sørøst for Schumacherfjellet på Ahlmannryggen i Dronning Maud Land i Antarktis. Det ble kartlagt av norske kartografer etter landmålinger og flyfoto tatt av Maudheimekspedisjonen (1949–52) og fra flyfoto tatt av den norske ekspedisjonen (1958–59).

## Referanser


## Kilder
Roni Peiponen

**Roni Peiponen** (1997-2022) var en finsk fotballspiller som spilte høyreback.

Han la opp som spiller i juli 2020 på grunn av langvarige skader, men gjorte et forsøk på comeback i 2022 for . 
Peiponen var åpen om sine depresjoner og medisinering mot søvnproblemer. Han døde 1. desember 2022.

## Referanser


## Eksterne lenker
*
Cribragapanthia

* Se Systematisk inndeling

***Cribragapanthia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor, sylindrisk, brun til mørkbrun trebukk. Antennene har bremmer av mørke hår på de indre leddene. Dekkvingene er svært grovt, ujevnt punktert. Pronotum er sylindrisk uten pigger på sidene.

## Levevis
Disse billene har larver som lever i død ved av løvtrær, ofte like under barken.

## Utbredelse
Slekten er utbredt i Sørøst-Asia (sørlig Kina, Myanmar, Vietnam).

## Systematisk inndeling
Navnet blir noen ganger stavet *[[Cribagapanthia]]*, men dette er trolig en trykkfeil.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Cribragapanthia* Pic, 1903 
********* *[[Cribragapanthia scutellata]]* Pic, 1903

## Kilder
* Catalog of the lamiines of the world - Monochamini
* Katalog over artene
* Bildegalleri 

## Eksterne lenker
*
Vernepliktige Sjøoffiserers Forening

**Vernepliktige Sjøoffiserers Forening** (VSF) er en partipolitisk uavhengig organisasjon. Den ble stiftet 23. februar 1895 og er således den eldste forening for norske reserveoffiserer. VSF var faglig forening for offiserer med avgangseksamen fra Sjøkrigsskolens nederste avdeling.

Skolemodellen for nederste avdeling var en realskole-ordning som krevde realskoleeksamen og fartstid i handelsflåten både for sjøoffiserer og marineingeniører (maskinoffiserer), samt verksted- praksis for opptak på maskinlinjen. Nederste avdeling, som varte i tre år, utdannet vernepliktige offiserer og gav ikke yrkestilsetting, videreutdanning på den toårige øverste avdeling var nødvendig for fast tilsetting som yrkesoffiser. Realskoleordningens operative linje ble besluttet avviklet i 1975. (En ny skoleordning bygde på grunntanken om enhetsbefalet. Alle skulle gå gradene, men kunne selv velge ambisjonsnivå. Det tilhørende utdanningsmønsteret ble tredelt; befalskole, krigsskole I og krigsskole II.)
VSF ble etterhvert mer enn forsvarspolitisk interesseforening, og i samarbeid med andre sjø-foreninger ble Sjømilitært Forum stiftet 7. juni 1986. Sjømilitært Forum har arrangert jevnlige møter om sjømilitære spørsmål, arbeid til støtte for Sjøforsvaret samt arbeid for å styrke kameratskap og korpsånd. Vernepliktige Sjøoffiserers Forening ble nedlagt 2016.

Sjømilitære Samfunds forlag utgav i 1995 bok om VSF i anledning 100-års jubileet: *[[Sjøoffiser og samfunnsbygger]]*.
Ajdir

**Ajdir** eller ** Axdir** (arabisk: أجدير) er en by i Riffjellene nord i Marokko i provinsen Al Hoceïma, omkring 7&nbsp;km fra byen Al Hoceïma. Den er tett bebygd og ligger på pendleravstand til Al Hoceïma. Dette har borget for en dynamisk vekst og til en del moderne arkitektur.

## Historie
Ajdir var mellom 1921 og 1926 hovedstad for Rif-republikken.

På den lokale berberdialekt, tarifit, betyr Aŷdīr murfestning. Ordet kommer antagelig fra punisk.
Steve Swallow

**Steve Swallow** (født 4. oktober 1940 i Fair Lawn i New Jersey i USA) er en amerikansk jazzbassist og komponist. Swallow opptrer kun med bassgitar, ikke ståbass. Han spilte i en trio ledet av Jimmy Giuffre med Paul Bley i New York på begynnelsen av 1960-tallet. Senere ble han med i en kvartett ledet av Art Farmer, og startet samme tiår et langvarig samarbeid med Gary Burton.

Swallow underviste ved Berklee College of Music i perioden 1974-76.

Siden 1978 har Swallow vært medlem av et band ledet av kjæresten Carla Bley.

Swallow har samarbeidet med John Scofield og Kip Hanrahan.

## Referanser


## Eksterne lenker
* 
* 
* 
* Diskografi på ''Jazzdisco.org''
Mount Keohane

**Mount Keohane** er et fjell like nordvest for Lake Fryxell, med en høyde opp mot 1&nbsp;250 moh mellom Canadabreen og Huey Gully på nordsiden av Taylor Valley i Victoria Land. Det fikk navn i 1997 av Advisory Committee on Antarctic Names (US-ACAN) etter kvartermester Patrick Keohane i Royal Navy som deltok på Terra Nova-ekspedisjonen, 1910-13. Keohane deltok i støttegruppen til Robert F. Scott og nådde Upperbreen Depot ved Beardmorebreen (85°07'S, 163°04'Ø) før han vendte tilbake til hovedbasen ved Cape Evans.

## Kilder
Didache

**Didache** eller **De tolv apostlers lære**, eller **Herrens lære gjennom de tolv apostler til folkene** (gresk tittel: *Διδαχή των Δώδεκα Αποστόλων*) er et tidlig kristent manuskript skrevet på koinegresk av en anonym forfatter. Det dateres vanligvis til cirka år 100 e.Kr., men det *kan* stamme fra cirka 40–60 e.Kr. i Israel eller Syria. Manuskriptet ble gjenoppdaget i 1873 av den gresk-ortodokse metropolitten Filoteos Bryennios, som imidlertid ventet til 1883 med å publisere det.

Forfatteren av *Didache* regnes blant de apostoliske fedre og kan inndeles i fire deler:

* Først en moralsk undervisning, kalt de to veier (livets vei og dødens vei),
* deretter følger liturgiske forskrifter vedrørende dåpen, fasten, bønnen og nattverden.
* Den tredje delen behandler det øvrige kirkelige liv, hvordan man skal ta imot apostler og profeter, hvordan man skal feire gudstjeneste og velge biskoper og diakoner.
* Den avsluttende delen har et eskatologisk preg og oppforder til våkenhet for Kristi gjenkomst.

I *Didache* 8,2 finnes en versjon av *Fader vår*, og noen mener at *Didache* siterer *[[Matteusevangeliet]]* 6,9–13; i så fall er det før første gang tradisjonen nevnes om å be ''Fader vår'' tre ganger daglig. I så fall er også dette sitat trolig det eldste kjente sitat av Det nye testamentet. Det er imidlertid omdiskutert om *Didache* bygger på muntlige eller skriftlige kilder. Avhengig av når man anser at manuskriptet ble til, trekkes det forskjellige konklusjoner om dette.

De som mener at manuskriptet er eldre enn fra rundt år 100 e.Kr., pleier å anføre at forfatteren ikke synes å kjenne et mer utarbeidet hierarki hva gjelder roller i forsamlingen (prest, biskop etc.) og at *Didache* ikke synes å ha noen kjennskap til eller påvirkning fra Paulusbrevene.

## Litteratur
* Baasland, Ernst & Hvalvik, Reidar (red.) *De apostoliske fedre*, Oslo (1985),  S. 17–34
* André Tuilier: *Didache*. In: Theologische Realenzyklopädie 8 (1981), S. 731-736
* André Tuilier: *La Didachè et le problème synoptique.* In: Clayton N. Jefford, *The Didache in Context: Essays on Its Text, History, and Transmission.* Brill, Leiden 1995, S. 110-130, (Auszüge online).
* Kurt Niederwimmer: *Die Didache*. KAV 1. Göttingen 1993 ISBN 3-525-51677-0
* Robert A. Kraft: *The Apostolic Fathers*, Bd. 3, Barnabas and the Didache, hg. Robert Grant, New York: Thomas Nelson and Sons 1965, aktualisierte Onlineausgabe
* Ferdinand R. Prostmeier: *Unterscheidendes Handeln. Fasten und Taufen gemäß Did 7,4 und 8,1*. In: ΦΙΛΟΦΡΟΝΗΣΙΣ. Grazer Theologische Studien, Bd. 19, hrsg. v. Johannes B. Bauer. Verlag des Instituts für Ökumenische Theologie und Patrologie an der Universität Graz: Graz 1995, 55–75.

## Referanser


## Eksterne lenker
* *[https://urn.nb.no/URN:NBN:no-nb_digibok_2008060404079 De apostoliske fedre]* (s. 17–34) på Nasjonalbiblioteket
* Didache på svensk
* En modern översättning och resurssida om Didache på svenska 
* Didache på gresk Wikisource
Papyrus 8

**Papyrus 8**, med signum **<math>\mathfrak{P}</math><sup>8</sup>** (Gregory-Aland) eller α 8 (von Soden), er et tidlig skrift fra Det nye testamente på gresk. Det er et papyrusmanuskript med et innhold fra Apostlenes gjerninger 4,31-37; 5,2-9; 6,1-6.8-15. Manuskriptet er ved hjelp av paleografi blitt anslått til å stamme fra 300-tallet.

Det blir oppbevart på Staatliche Museen zu Berlin (Inv. no. 8683) i Berlin.

## Litteratur
*Kurt Aland: *Kurzgefaßte Liste der griechischen Handschriften des Neuen Testaments – in Verbindung mit Michael Welte bearb. von Kurt Aland.* de Gruyter, Berlin/New York 1994, 2. neubearbeitete und ergänzte Auflage, ISBN 3-11-011986-2, (Arbeiten zur neutestamentlichen Textforschung Bd. 1).
* Caspar René Gregory: *Textkritik des Neuen Testaments* III (Leipzig: 1909), pp.&nbsp;1087–1090.
* A. H. Salonius, *Die griechischen Handschriftenfragmente des Neuen Testaments in den Staatlichen Museen zu Berlin*, ZNW 26 (1927), pp.&nbsp;97–119.

## Referanser
Molladalstindane

**Molladalstindane** er en fjellrekke i Sunnmørsalpene i Ørsta kommune. Navnet Molladalstindane er en fellesbetegnelse på fjellene som ligger innerst i Molladalen, lokalisert mellom Melbøsætra i Barstadvik og Ytre- Standal ved Hjørundfjorden.  

I det som utgjør Molladalstindane over i Likkjedalstindane ligger kjente topper som:  

* Jønshornet / Ramoen  
* Randers topp 
* Mohns topp
* Slingsbys topp /Ystenesegga. 

Her ligger også kjente tindenåler/pinnakler som 

* Bladet (ligger på ca. 1300 moh) og 
* Giganten.

## Se også
* Molladalen
* Sunnmørsalpene

## Referanser




## Eksterne lenker
* 
* Bilde av Molladalstindane hos Westcoastpeaks.com
Ed Schafer

**Edward Thomas Schafer** (født 1946) er en amerikansk politiker fra Nord-Dakota i USA. Han var USAs jordbruksminister fra 2008 til 2009, det siste året i president George W. Bushs regjeringstid. Han var også den 30. guvernøren i Nord-Dakota, i tiden fra 15. desember 1992 til 15. desember 2000. Han er fra 14. januar 2016 fungerende president ved University of North Dakota, fram til 1. juni 2016.

## Liv og virke
### Bakgrunn
Edward Schafer tok i 1969 eksamen i bedriftsøkonomi ved University of North Dakota, og tok deretter en mastergrad i samme fag fra University of Denver. Han begynte deretter i farens bedrift Gold Seal Company i NOrd-Dakota. Han hadde her ulike oppgaver, og ble ttil slutt bedriftens øverste ledeer i årene 1978 til 1985.

### Politisk virke
Han ble valgt til guvernør i 1992, og gjenvalgt i 1996. I hans guvernørtid hadde staten en sterk økonomisk vekst, med 10 % økning i sysselsetningen og rekordlav arbeidsløshet, samtidig som antallet offentlige ansatte ble redusert. Det ble også en økning i midlene til skolevesenet og eldreomsorgen. Han søkte ikke gjenvalg i 2000.

Etter guvernørtiden hadde han ulike rådgiveroppgaver, fra 2002 sivil rådgiver for arméministeren, og for andre konservative politiske interessegrupper, som Americans for Prosperity og North Dakota Taxpayers' Association.

I oktober 2007 ble han nominert av George W. Bush til å bli jordbruksminister, og han ble godkjent 28. januar 2008. Høringen skulle egentlig ha vært 30. januar, men ble fremskyndet av Nord-Dakotas senator, demokraten Kent Conrad slik at Schafer kunne være tilstede under State of the Union som regjeringsmedlem.

### Midlertidig president ved University of North Dakota
Den tidligere presidenten ved University of North Dakota, Robert Kelley, kunngjorde at han ville gå av med pensjon ved utgangen av 2015, og gikk formelt av 14. januar 2016. Samme dag ble Schafer innsatt som midlertidig president ved universitetet, en oppgave han tok på seg etter litt nøling.

15. mars 2016 ble det kunngjort at Mark Kennedy var ansatt som ny president, og at han vil tiltre ikke senere enn 1. juni 2016. 

## Referanser


## Eksterne lenker
* USDA biography of Secretary Schafer
* Videoer med Edward Schafers offentige opptredener
* North Dakota Historical Society: Edward T. Schafer
Anja Lauvdal

**Anja Lauvdal** (født 1987) er en norsk jazzmusiker (piano og keyboard) og komponist kjent fra flere norske band og musikkutgivelser.

## Karriere
Anja Lauvdal er født og oppvokst i Flekkefjord, hvor hun var en del av musikkmiljøet rundt Fjellparkfestivalen.

Lauvdal studerte musikk på jazzlinja ved Trondheim musikkonservatorium, NTNU, der hun ble med i det akustiske jazzbandet Moskus sammen med studiekammeratene Fredrik Luhr Dietrichson (kontrabass) fra Haugesund og Hans Hulbækmo (trommer) fra Tolga. Deres debyalbum *Salmesykkel* ble gitt ut i 2012. Lauvdal spiller også i bandet Your Headlights Are On som ga ut et selvtitulerte album i 2011, og Avalanche som debuterte med albumet *Whiteout* i 2012, med Hans Hulbækmo. Skadedyr er et annet prosjekt som ble startet på NTNU sammen med Heida Mobeck, og de spilte på Victoria, drevet av Nasjonal jazzscene i 2012.

Lauvdal spilte med bandet Ósk på Parkteatret i 2013, et prosjekt som bygger på den narrative tradisjonen i gammel folkemusikk, og med klare singer/songwriter henvisninger beveger den seg mellom pop og jazz, der den formidler følelser eller sterke meninger. Oskar Yazan Mellemsether kom med sammen med musikerne Vegard Edvardsen, Heida Mobeck, Siv Øyunn Kjenstad og Thorstein Lavik Larsen i 2010 og dannet bandet Ósk. I 2011 spilte de mange konserter, inkludert på  2011, Pstereofestivalen, Nattrock og Storåsfestivalen.

I 2015 ga hun ut albumet *Yoga* med bandet Broen. Hun fikk Kongsberg Jazzfestivals musikerpris for 2021, en pris på 200.000,– som blir delt ut til musikere som har markert seg sterkt på den norske jazzscenen.  Hun ga ut sitt første soloalbum, *From a Story Now Lost*, i 2022. For albumet fikk hun Edvard-prisen 2023 i åpen klasse. Hun ble nominert til Spellemannprisen 2022 i åpen klasse for samme album, og var nominert i klassen jazz med bandet Moskus for *Papirfuglen.

== Hedersbevisninger ==
*2011: [[Grappa Musikkforlag|Grappas debutantpris]], som medlem av Moskus
*2011: Statkrafts Young Star stipend
*2015: Mottaker av Sparebank 1 JazZstipendiat, som del av duoen Skrap sammen med [[Heida Mobeck]]
*2020: Utnevnt til [[NTNU-jazzambassadør|NTNU-ambassadør]].
*2021: Mottaker av [[Kongsberg Jazzfestival]]s musikerpris
* 2023: Nominert til [[Spellemannprisen 2022]] i åpen klasse for *From a Story Now Lost*
* 2023: [[Edvard-prisen]] i åpen klasse for *From a Story Now Lost*
* 2024: Nominert til [[Spellemannprisen 2023]]  i klassen jazz for *Farewell to Faraway Friends (Wurlitzer Improvisations 2021-23)*

== Diskografi ==
;Soloalbum
* 2022: *From a Story Now Lost* (Smalltown Supersound)
* 2023: *Farewell to Faraway Friends (Wurlitzer Improvisations 2021-23)* (Smalltown Supersound)

;Med Broen
*2013: *Broen/Invader Ace: The split jump drug* EP (Kakao Musikk)
*2015: *Yoga* (Nabovarsel)
*2017: *I 

## Eksterne lenker
*Moskustrio offisiell hjemmeside
Vermeer Centrum Delft

**Vermeer Centrum Delft** befinner seg i de tidligere lokalene til *[[Sint-Lucasgildet]]* i Delft i Nederland. Senteret eier ingen originale malerier av *[[Johannes Vermeer]]*, men viser reproduksjoner av alle arbeidene i full størrelse. Utstillingen gir informasjon om Vermeer, som var en nederlandsk maler som i dag regnes som en av barokkens fremste kunstnere fra den nederlandske gullalderen, og om livet i Delft i den 17. århundre. Det er også mulig å se nærmere på, og eksperimentere med camera obscura, et hjelpemiddel som også Vermeer brukte.

## Referanser


## Eksterne lenker
* Vermeer Centrum Delft
* Essential Vermeer
Codex Hierosolymitanus

**Codex Hierosolymitanus**, også kjent som **Jerusalemcodeks 54** eller **Bryennios manuskript**, er et gresk samlemanuskript fra 1000-tallet. I eldre litteratur kalles det gjerne også *Codex Konstantinopolitanus*, ettersom det i lang tid befant seg i Konstantinopel. Der ble det formodentlig også skrevet av en ikke nærmere kjent *Leo*. Denne gav den årstallet 1056. De 120 pergamentbladene har et oktavformat på omkring 19 cm x 15 cm. Teksten omfatter per side ca. 23 linjer i en kolonne.

## Omfang
Der Codex omfatter Didache, Barnabasbrevet, de begge Klemensbrevene, Maria av Kassobolas brev til Ignatius av Antiokia, den lange avfatning av Ignatiusbrevene og en liste over de bibelske bøker i den rekkefølge som Johannes Chrysostomus talte dem opp.

## Besittelse og forvaring
Håndskriften befinner seg under nr. 54 i biblioteket tilknyttet klosteret av Den hellige grav i Gravkirken i Jerusalem, som tilhører patriarkatet Jerusalem. Skriftet var antagelig fra begynnelsen av den av patriarkatets bibliotek.

## Offentliggjøringer
Sriftet ble funnet i 1873 i Konstantinopel av teologen Philotheos Bryennios, senere metropolitt av Nikomedia. I  1875 offentliggjorde han tekstene til de to klemensbrevene. Adolf Hilgenfeld benyttet *Codex Hierosolymitanus* i 1877 for den første trykte utgave av den på denne tid så godt som ukjente Didache.

## Referanser


## Litteratur
Rudolf Knopf: *Der erste Clemensbrief untersucht und herausgegeben*, Hinrichs: Leipzig 1899, i: Texte und Untersuchungen zur Geschichte der altchristlichen Literatur, Band 20, Heft 1 (Neue Folge, 5. Bd., Heft. 1).

## Eksterne lenker
* Codex Hierosolymitanus 
* Rudolf Knopf: Der erste Clemensbrief
Carl-Eric Thors

**Carl-Eric Thors** (1920–1986) var en finsk professor i nordiske språk ved Universitetet i Jyväskylä 1960–62, Helsingfors universitet 1963–1985 og æresdoktor ved Åbo Akademi fra 1974. Thors fungerte som inspektør for Vasa nation i årene 1981–85.

Thors arbeidet med svenske person- og stedsnavn i Finland, substantivering av adjektiv, kristen terminologi i gammelsvensk samt språk i bibeloversettelser.

Carl-Eric Thors var far til politikeren Astrid Thors.

## Bibliografi
* *Substantivering av adjektiv i fornsvenska* 1949
* *Studier över finlandssvenska ortnamnstyper* 1953
* *Den kristna terminologien i fornsvenskan* 1957
* *Finländska personnamnsstudier* 1959
* *Några österbottniska namn* 1965
* *Svenskan förr och nu* 1970
* *Det svenska nya testamentet 1780*, 1973

## Priser og utmerkelser
* Erik Wellanders språkvårdspris 1975
* Svenska Akademiens Finlandspris 1984
* Vasa nations förtjänsttecken i guld

## Referanser
Vassbäck

**Vassbäck** er et svensk tettsted i Kungsbacka kommune i Hallands län i Halland. I 2010 hadde tettstedet 617 innbyggere.

## Referanser
Brimus

* Se Systematisk inndeling

***Brimus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er utbredt i Sør-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Lamiini Latreille, 1825 eller Phrissomini
******** Slekten *Brimus* Pascoe, 1858
********* *[[Brimus spinipennis]]* Pascoe, 1858

## Kilder
* Katalog over Lamiini 

## Eksterne lenker
* 
* Bildegalleri
Gevat

**Gvat** eller **Gevat** (hebraisk גְּבַת) er en kibbutz nord i Israel nær Migdal HaEmek i Jezreeldalen. Den er en del av Jezreeldalen regionale kommune. I 2006 hadde den et folketall på 670. Innbyggere i Gvat startet Plastro (nå Rivulis), en stor produsent av dryppvanningssystem.

## Historie
Kibbutzen ble grunnlagt den 28. november 1926 av en gruppe pionerer under den fjerde Aliyah fra Pinsk i Polen. Blant grunnleggerne var Haim Gvati, senere minister i den israelske regjeringen.

I 1922 dannet de første innbyggerne en kvutza til minne om 35 medlemmer i det jødiske samfunnet i Pinsk som ble drept av den polske hæren den 5. april 1919 under Pinsk-massakren. Kibbutzen ble oppkalt etter Givta, en by nær Tzippori i perioden til Det andre tempelet. I 1931 ble det plantet en skog til minne om ofrene etter Pinsk-massakren nær Gvat, med støtte fra Jewish National Fund og donasjoner fra det jødiske samfunnet i Pinsk. 

Kibbutzen ble grunnlagt den på klassiske sionist-sosialistiske prinsipp og fram til i dag har ikke stedet hatt en synagoge. Gvat fikk senere med seg folk fra Poalei Zion-bevegelsen fra Pinsk og området rundt, i tillegg til medlemmer av HaHalutz fra Polen og Tyskland.

Etter en splid i kibbutzbevegelsen (hebraisk הקיבוץ המאוחד), Hakibbutz HaMeuhad) i 1951, forlot noen medlemmer Gvat og dannet sammen med medlemmer av Kvutzat HaSharon kibbutzen **Ihud HaSharon - Gvat**, som senere fikk navnet Yif'at i 1952.

Den 6. oktober 1973, under Jom kippúr-krigen traff et sovjetiskprodusert FROG-7-missil sendt opp fra Syria Gvat, trolig med en nærliggende flyplass som mål. Trass i store skader på bygningene, var det ingen dødsfall, siden innbyggerne hadde sovet i bomberom.

## Demografi
I 2016 hadde Gvat et folketall på 888.

## Referanser


## Eksterne lenker
*
Skreanäs

**Skreanäs** er et tettsted i Falkenberg kommune i Hallands län i Halland i Sverige. I 2010 hadde tettstedet 243 innbyggere.

## Referanser
Mandan (Nord-Dakota)

**Mandan** er en by i Nord-Dakota i USA. Det er administrasjonssenter for fylket Morton County og ved folketellingen i 2010 hadde byen 18 331 innbyggere. Mandan ligger på andre siden av Missourielva fra delstatshovedstaden Bismarck og er del av det samme byområdet.

Før Mandan ble grunnlagt i 1879 befant det seg flere militærfort i området Fort Rice (1864-1877) og Fort Abraham Lincoln (1872-1891). Byen har fått navn etter Mandan-folket som bodde i området.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Survakari Nunatak

**Survakari Nunatak** er en klipperik ås med en høyde opp mot 600 moh i øvre Sjögrenbreen sørøst i forberga av Detroit Plateau sør på Trinityhalvøya i Graham Land i Antarktis.

Nunataken er oppkalt etter det bulgarske nyttåsrritualet ‘Survakari’.

Survakari Nunatak ligger 5,66 km sør-sørøst for Seydol Crag, 4,09&nbsp;km vest-sørvest for Mureno Peak, 8,2&nbsp;km nordvest for Vetrovala Peak og 6,29&nbsp;km nordøst for Mount Hornsby.

## Kilder
* Survakari Nunatak. SCAR Composite Antarctic Gazetteer.
Arkhangelskevangeliaret

**Arkhangelskevangeliaret** (russisk: *Архангельское Евангелие*) er et illuminert manuskript på kirkeslavisk i kyrillisk skrift. Det ble til i 1092, muligens et sted rundt Novgorod. Den er den fjerde eldste kjent østslaviske bok.

I 1997 ble det oppført på UNESCOs liste over verdensdokumentarven.. Det befinner seg i det russiske statsbibliotek i Moskva (f. 178, Nr. 1666).

Manuskriptets tidligste historie er ukjent. Det ble bragt til Moskva i 1876 av en bonde fra Arkhangelsk.

Manuskriptet er i tilfredstllende stand. Blekk og sinoberfarve er delvis falmet, men pergamentsidene har ingen spor etter smuss eller vann. For å delfinansiere en spesialistundersøkelse ble det i 1912 utgitt en faksimileutgave i et opplag av 100 eksemplarer. En vitenskapelig utgave fulgte i 1997.

## Referanser


## Eksterne lenker
*
Stanton (Nord-Dakota)

**Stanton** er en by i Nord-Dakota i USA. Den er administrasjonssenter for fylket Mercer County og ved folketellingen i 2010 hadde byen 366 innbyggere.

## Historie
Stanton ble grunnlagt i 1883 og ble oppkalt etter etternavnet til moren til McGrathbrøderene som var blant de første nybyggerne på stedet i 1882. I 1974 ble Knife River Indian Villages National Historic Site, som blant annet var bostedet til Sacagawea, etablert i nærheten av Stanton.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Philip Schjetlein

**Philip Andre Schjetlein** (født 12. januar 1986) er en norsk jazzmusiker (gitar), kjent fra sine sevtitulerte band **P. S. Quartet/Trio**.

## Career
Schjetlein studerte musikk ved jazzlinja på Trondheim musikkonservatorium, NTNU (2009). Sammen med studiekammerater initierte han sine egene **Philip Schjetlein Quartet/Trio**, med Adrian Waade (fiolin, ikke i trioen), Fredrik Luhr Dietrichson (kontrabass) og Hans Hulbækmo (trommer), og spilte i Studio Sokrates med programledere Knut Borge, filosof Elin Svenneby og Lars Nilsen NRK. Together with Wade he also collaborates in the quartet Wade/Schjetlein/Sundland/Nørstebø.

## Referanser


## Eksterne lenker
* Philip Schjetlein Trio på YouTube
Stanton

**Stanton** kan vise til:
*I Storbritannia:
** Stanton (Derbyshire)
** Stanton (Gloucestershire)
** Stanton (Monmouthshire)
** Stanton (Northumberland)
** Stanton (Staffordshire)
** Stanton (Suffolk)
** New Stanton, Derbyshire
** Stanton by Bridge, Derbyshire
** Stanton by Dale, Derbyshire
** Stanton Chare, Suffolk
** Stanton Drew, Bristol
** Stanton Fitzwarren, Wiltshire
** Stanton Gate, Derbyshire
** Stanton Harcourt, Oxfordshire
** Stanton Hill, Nottinghamshire
** Stanton in Peak, Derbyshire
** Stanton Lacy, Shropshire
** Stanton Lees, Derbyshire
** Stanton Long, Shropshire
** Stanton Moor, Derbyshire
** Stanton Prior, Somerset
** Stanton St Bernard, Wiltshire
** Stanton St John, Oxfordshire
** Stanton St Quintin, Wiltshire
** Stanton Street, Suffolk 
** Stanton under Bardon, Leicestershire 
** Stanton upon Hine Heath, Shropshire 
** Stanton Wick, Somerset

*USA:
** Stanton (California)
** Stanton (Delaware)
** Stanton (Iowa)
** Stanton (Kansas)
** Stanton (Kentucky)
** Stanton (Michigan)
** Stanton (Mississippi)
** Stanton (Missouri)
** Stanton (Nebraska)
** Stanton (New Jersey)
** Stanton (Nord-Dakota)
** Stanton (Tennessee)
** Stanton (Texas)
** Stanton (Dunn County i Wisconsin)
** Stanton (St. Croix County i Wisconsin)
Andersonbreen

**Andersonbreen** er en isbre i Antarktis. Den er om lag 22 kilometer lang og svært oppsprukket. Breen siger sørøstover og ut i Cabinetfjorden mellom Cape Casey og Balder Point på østkysten av Antarktishalvøya.

Breen ble kartlagt av Falklands Islands Dependencies Survey (FIDS) og fotografert fra luften av Ronne Antarctic Research Expedition i desember 1947. Den ble navnsatt av FIDS etter sir John Anderson, M.P., Lord President of Council og medlem av det britiske krigskabinettet.

## Referanser
Kolamelde

**Kolamelde** (*Atriplex lapponica*) er en ettårig urt i amarantfamilien. Den er en sjelden art som i Norge bare finnes i Finnmark. Den er vanligst rundt Varangerfjorden, men den finnes også mer spredt i Tana, Lebesby og Porsanger. Utenom Norge er den bare kjent fra Kolahalvøya og områdene rundt Kvitsjøen.

I internasjonal litteratur blir arten som regel ikke anerkjent, og den blir i stedet regnet som et synonym for ishavsmelde (*Atriplex nudicaulis*). Norske og svenske botanikere mener derimot at kolamelde er en gyldig art, beslektet med strandmelde (*Atriplex littoralis*). 

## Referanser




## Litteratur
* 
* 
* 
* 

## Eksterne lenker
*
New Rockford (Nord-Dakota)

**New Rockford** er en by i Nord-Dakota i USA. Det er administrasjonssenter for fylket Eddy County, og ved folketellingen i 2010 hadde byen 1391 innbyggere.

New Rockford ble grunnlagt i 1883 da jernbanen ble ført frem til stedet. I 1913-14 var det en mislykket kampanje for å flytte delstatshovedstaden fra Bismarck til New Rockford.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Affaires mondiales Canada

**Affaires mondiales Canada** (fransk) eller **Global Affairs Canada** (engelsk) er Canadas utenriksdepartement. Det ble opprettet 1. juni 1909 som Departementet for eksterne anliggender; ordet *utenriks* ble bevisst unngått av dominionene, slik som Canada, siden utenrikspolitikken stadig var kontrollert av Storbritannia. Canada fikk gradvis større kontroll over sin utenrikspolitikk under og etter første verdenskrig, og full selvråderett på dette området ble slått fast ved Westminster-statutten i 1931.

## Referanser


## Eksterne lenker
* Nettside
Arne Sødal

**Arne Sødal** (født 1950) er en norsk arkitekt. Han er særlig kjent for bruk av plansmier som verktøy i byutviklingsprosesser og for å ha tegnet nye Holmenkollen kapell i tradisjonell stil. For å produsere tegninger til kapellet kjøpte Sødal en storformatskriver i 1993 og denne ble gjenfunnet og feriret som Norges eldste i 2013.

## Referanser
Cape Mayo

**Cape Mayo** er et nes på østsiden av et flatt, isdekt platå på 500 moh., som ligger mellom Cape Keeler og Miller Point på østkysten av Palmer Land. Det ble oppdaget av Hubert Wilkins på en flytur 20. desember 1928, og ble navngitt av ham etter William B. Mayo i Ford Motor Company. Det ble undersøkt grundigere fra luften av Lincoln Ellsworth i 1935, og fra fly og sledeturer langs denne kysten av medlemmer fra East Base fra U.S. Antarctic Service i 1940.

## Kilder
Dyrhovdtunnelen

**Dyrhovdtunnelen** er en 120 m lang tunnel for sykkel og bane ved Sandsli i Bergen. Den ble åpnet i desember 2015 og er den første kombinerte tunnelen i Norge for gående/syklende og bybane. Tunnelen inngår i gang- og sykkelvegen mellom Sandsli og Ytrebygdsvegen, og den inngår i trinn 3 av Bybanen i Bergen. Skinnegangen er adskilt fra sykkevegen med rekkverk. Betongveggene har kunstnerisk utsmykning laget av Per Formo.
## Referanser
Qianlings tekstløse stele

**Qianlings tekstløse stele** (kinesisk: 乾陵无字碑, pinyin: *Gānlíng wú zìbēi*) er en stele fra Tangdynastiet (618–907) for Kinas eneste kvinnelige keiser Wu Zetian (624-705), reist ved hennes grav. Qianlings tekstløse stele er enestående ved det at den ikke har noen inskripsjoner. Grunnen til at Wu Zetians stele ikke har noen tekst er at hun i sitt testamente uttrykte «*Mine prestasjoner og feil må vurderes av senere generasjoner, derfor skal det ikke være tekst på min stein*» (己之功过，留待后人评说).

Qianlings tekstløse stele står på østre side av prosesjonsveien som løper mot gravkomplekset Qianling der Wu Zetian er begravet sammen med sin ektemake keiser Gaozong. På vestre side av prosesjonsveien er det en motsvarende stele for keiser Gaozong, men hans stele er gravert med tekster om hans meritter i livet, noe som var skikken. Og det var keiserinne Wu Zetian som hadde forfattet den teksten.

Qianlings tekstløse stele er 7,53&nbsp;m høy, 2,1&nbsp;m bred og 1,49&nbsp;m dyp og veier 98,8&nbsp;tonn. Det er åtte drager utskåret i toppen på steinen. Stelen er uthugd i ett stykke. Qianling, med Qianlings teksløse stele, ligger 75&nbsp;km nordvest for Xi'an i Kina.

## Referanser
Cong (jade)

**Cong** (, eller **Cong-sylinder**, **cong-rør**) er et sylinderformet objekt, som utentra sett er kvadratisk og i det indre er rundt. Størrelsene er på mellom 12 og 85&nbsp;cm. De ble i det gamle Kina fremstilt for forskjellige formål, av jade. Senere kunne de også være keramiske.

Cong-rør beskrives i gamle kinesiske tekster som rangmarkører og ble benyttet som rituelle objekter i Liangzhu-kulturen (3.300 - 2.300 f. Kr.) under neolittikum. De støreste funnsted for cong-rør er gravene til fremstående personer, og finnes da gjerne sammen med bi-skiver. De symboliserer formodentlig jorden.

## Referanser


## Litteratur
**Les jades néolithiques chinois* / [contributions de Christophe Comentale, Laurent Long, Tong Peihua, Zhang Jingguo] ; [pour l'ACI Du chopper au brilliant], [Paris] : Museum national d'histoire naturelle, cop. 2008, 1 vol. (81 p.) : ill., couv. ill. ; 30&nbsp;cm
**Art et archéologie : la Chine du Néolithique à la fin des Cinq Dynasties, 960 de notre ère* / Danielle Elisseeff ; Paris : École du Louvre : RMN, 2008
*"Neolithic Chinese Jades", Angus Forsyth, in *Jade*. Ed. Roger Keverne. New York: Van Nostrand Reinhold, 1991. pp.&nbsp;88–109.

## Eksterne lenker

* Cong
* cong (jadetube)
Micro Bit

**Micro Bit**, også kalt **BBC Micro Bit** og **micro:bit**, er et ARM-basert innebygd system som er konstruert av BBC for å brukes innenfor informatikkutdannelsen i Storbritannia. Utstyret blir gitt bort gratis til alle 7.klassinger i Storbritannia.

Det 4 x 5 cm store systemet har en ARM Cortex-M0 mikroprosessor, akselrometer og magnetometer sensorer, kan kommunisere via blåtann og USB, har en "skjerm" bestående av 5x5 (25) lysdioder, to programmerbare knapper, og kan få strøm via micro-USB eller ekstern batteri-pakke.

## Referanser


## Eksterne lenker
* Hjemmeside (microbit.org)
Kerberos (protokoll)

**Kerberos** er en protokoll for autentisering i datanett implementert gjennom konseptet «billetter». Protokollen antar at nav kommuniserer over et ikke-sikkert nettverk, og er derfor konstruert for å tillate dem å bevise sin identitet på en sikker måte. Kerberos er primært konstruert etter klient-tjener-modellen og sørger for tosidig autentisering &ndash; både brukeren og tjeneren verifiserer hverandres identitet. Protokollmeldingene til Kerberos er beskyttet mot tjuvlytting (*evesdropping*) og replay-angrep (*replay attacks*), det vil si avlytting og gjenbruk av avlyttet informasjon.  Protokollen bruker symmetrisk kryptering, og om brukeren velger det, asymmetrisk kryptering, på ulike stadier av autentiseringsprosessen.

Protokollen er oppkalt etter Kerberos i gresk mytologi, den frådende trehodede vaktbikkjen i Hades (helvete).

## Se også
* Tjenestekonto
Darktable

**Darktable** er et fritt og åpent fotoprogram som arbeider med bildeformatet raw. I stedet for å være en rastergrafikkeditor slik som Adobe Photoshop og GIMP, består den av en delmengde av bilderedigeringsoperasjoner som er spesifikt siktet mot postproduksjon av fotoer i raw-format. Programmet er fokusert på forbedring av en fotografs *workflow* ved å håndtere et stort antall bilder. Programmet er fritt tilgjengeligfor de fleste større Linux-distribusjoner, OS X og Solaris og blir utgitt under GNU General Public License versjon 3 eller senere.

Første versjon ble lansert i april 2009. Siste versjon er 2.0.3 og ble lansert 29. mars 2016.

## Referanser


## Eksterne lenker
* 
*
Valiente Peak

**Valiente Peak** er en fjelltopp (2165 moh) på Kyiv Peninsula på vestkysten av Graham Land, som ligger like nord for munningen av Leverbreen der sistnevnte munner ut i Beascochea Bay. Det ble oppdaget av Den franske antarktisekspedisjonen, 1908–10, under Charcot og ble navngitt av ham «Sommet Saens Valiente», trolig etter kaptein J.P. Saenz Valiente fr Argentina. Det ble kartlagt på ny av British Graham Land Expedition (BGLE) under Rymill i løpet av landmålinger av Beascochea Bay i august 1935 og en reise til Troozbreen i januar 1936. Navnet ble forkortet av United Kingdom Antarctic Place-Names Committee (UK-APC) i 1959.

## Kilder
Trinitatis kirke (Fredericia)

**Trinitiatis kirke** er en kirke i Fredericia i Jylland, innviet i 1689.

Frederik III la ned grunnstenen til kirkebygget den 29. mai 1655, i forbindelse med oppførelsen av en festning som skulle beskytte den nordlige innseilingen til Lillebælt. Samtidig nedbrøt man den nærliggende Ullerup kirke fra 1100-tallet, og gjenbrukte en del av stenkvadrene til den nye kirke. I 1685 var kirken så ødelagt av krigshandlinger at den ble revet ned og den nåværende barokkirke oppført.

Kirken er en langhusbygning, hvitkalket med røde taksten og oppført uten tårn, fordi tårnet ikke skulle være synlig over voldene og bli siktepunkt for fiendens artilleri. Omkring vestinngangen ses en sokkel med flere relieffsten fra Ullerup kirke.      

## Inventar
Kirkerummet var opprinnelig fylt med losjer og lukkede stolestader, som ble bortforpaktet hvert år på en kirkeauksjon. Disse ble fjernet etter Grunnlovens innførelse i 1849, og erstattet med de nåværende stolene. Altertavlen er et barokkarbeide fra 1691, med en kopi av Leonardo da Vincis Nattverden. Prekestolen er datert 1690. Orgelfasaden stammer fra et orgel bygget av Marcus Christensen i 1695. Den romanske døpefont menes å stamme fra Ullerup kirke. 

Kirken ble under beleiringen fra mai til august i 1849 benyttet som oppholdssted for danske soldater og tyske krigsfanger. I denne periode ble gudstjeneste holdt under åpen himmel. Også under krigen i 1864 ble kirken brukt til innkvartering. Kirkegården har gravmonumenter for falne fra begge disse kriger. 

## Referanser
Stanley (Nord-Dakota)

**Stanley** er en by i Nord-Dakota i USA. Det er administrasjonssenter for fylket Mountrail County og ved folketellingen i 2010 hadde byen 1458 innbyggere.

Stanley ble grunnlagt i 1886 da jernbanen ble ført frem til stedet. Stanley ligger i Bakken-formasjonen og har siden starten av 2010-tallet vært del av Oljeboomen i Nord-Dakota.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Lisbon (Nord-Dakota)

**Lisbon** er en by i Nord-Dakota i USA. Det er administrasjonssenter for fylket Ransom County. Ved folketellingen i 2010 hadde byen 2154 innbyggere.

Lisbon ble grunnlagt i 1880, og jernbanen ble ført frem til byen i 1882. I 1893 ble det bygget et hjem for krigsveteraner i Lisbon, og denne institusjonen eksisterer fortsatt.

Kinoen «Scenic Theater» fra 1911 er USAs eldste kino i kontinuerlig drift.

## Referanser


## Eksterne lenker
*
Zvornik

**Zvornik** (kyrillisk: Зворник, uttalt [zʋɔ̌rniːk]) er en by og kommune ved elva Drina i Bosnia-Hercegovina. Byen ligger i entiteten Republika Srpska, sør for Bijeljina. Byen Mali Zvornik («lille Zvornik») ligger på motsatt side av elven, i Serbia. 

Kommunen har ca.  innbyggere.

## Referanser


## Eksterne lenker
*
Wise Bay

**Wise Bay** er en isfylt bukt ved enden av Ekbladbreen i Antarktis, som åpner opp mot Rossisen like vest for Driscoll Point. Den ble navngitt av New Zealand Geological Survey Antarctic Expedition (NZGSAE) (1959-60) etter K.C. Wise, som var et ekspedisjonsmedlem og overvintret i 1959.

## Kilder
De Danske, Norske og Tydske Undersaatters Glæde

**De Danske, Norske og Tydske Undersaatters Glæde** er en kantate fra 1757 med musikk av Georg Philipp Telemann.

Den er skrevet på bestilling fra latinskolen Christianeum i Altona som hyldest til kong Frederik V på hans fødselsdag den 31. mars 1757. Teksten er forfattet av prest i Vor Frue kirke i Odense, Salomon von Haven. Kantaten består av tre deler på henholdsvis dansk, tysk og latin og hyller både kongens økonomiske tilskudd til skolen og hans tro dronninger Louise og Juliane Marie. I den latinske delen blir både Odin, Apollon og Gud Fader påkalt.

Det vites ikke om den trykte utgave fra 1757 er et klaverarrangement av en opprinnelig rikere, instrumentert versjon.

## Referanser


## Eksterne lenker
* ''Telemann, G.Ph.  De Danske, Norske og Tydske Undersaatters Glæde udi en ... Fornøjelse med Musique'' (digital versjon). Besøkt 27. mars 2016
* ''Telemann - Danish Cantata - Movement no. 18 to 20'', youtube.com. Besøkt 27. mars 2016
Gibbsbreen

**Gibbsbreen** er en isbre, om lag 30 km lang, som siger sørøstover og ut i den nordlige delen av Mercator forlandsbre på østsiden av Antarktishalvøya. Sammen med Nenybreen, som siger nordvestover, dekker den et tverrgåande søkk mellom Mercator forlandsbre og Nenyfjorden på vestsiden av Antarktishalvøya.

Gibbsbreen ble fotografert fra luften og først kartlagt av U.S. Antarctic Service i 1939–41, og Ronne Antarctic Research Expedition i 1947–48. Den ble navnsatt av UK Antarctic Place-Names Committee etter Peter M. Gibbs fra Falkland Islands Dependencies Survey, en landmåler ved Horseshoe Island i 1957 og sjef på Stonington Island i 1958, som var ansvarlig (sammen med P. Forster) for den første bakkebaserte landmålingen av isbreen.

## Referanser
Rockefeller Mountains

**Rockefeller Mountains** er en gruppe lavtliggende, spredte granitt-topper og rygger som er nesten helt snødekte i Antarktis. De ligger 48&nbsp;km sør-sørvest for Alexandra Mountains på Edward VII Peninsula i Antarktis.

Fjellkjeda ble oppdaget av Byrd-ekspedisjonen den 27. januar 1929. De ble navngitte av Bør etter John D. Rockefeller, Jr., som støttet ekspedisjonen økonomisk.

## Kilder
Pegmatite Peak

**Pegmatite Peak** er en fjelltopp (790 moh.) langs vestsiden av Koerwitzbreen, rundt halvveis mellom hovedtoppene Medina Peaks og Mount Salisbury i Dronning Mauds Fjell. Den ble først kartlagt av U.S. Geological Survey (USGS) fra landmålinger og flyfoto tatt av U.S. Navy, 1960-64. Den fikk dette navnet av geolog-gruppen fra New Zealand Geological Survey Antarctic Expedition (NZGSAE), 1969–70, på grunn av store, hvite ganger av pegmatitt på sørøstsiden av fjellet.

## Kilder